alibayram/wikipedia-40-langs huggingface dataset:
Великденче

Великденче, още вероника (Veronica), е растителен род от семейство Живовлекови (Plantaginaceae). Името на растенията от рода идва от времето, когато те цъфтят (април – май), когато се празнува и Великден.

Разпространение 
Растенията от този род са разпространени във всички части на света, но по-често в умерените и студени райони на Европа и Азия. Предимно се срещат в Австралия, Нова Зеландия и Южна Америка.

В България се срещат, в зависимост от таксономичната концепция, между 40 и 50 вида, а някои видове се отделят в самостоятелен род Pseudolysimachion. Родът в България включва едногодишни, двугодишни и многогодишни тревисти растения, както и дребни храстчета. Видовете на рода са разпространени из цялата страна – някои се срещат на морското равнище, други – в полята и горите, а трети – на най-високите планински върхове.

Описание 
Особено популярно е лечебното великденче (Veronica officinalis). То е многогодишно тревисто растение, разпространено из широколистните и иглолистните гори, с пълзящо коренище и пълзящо стъбло, високо до 30 см. Цялото растение е покрито с трихоми. Листата са с къси дръжки, продълговато яйцевидни или елипсовидни, назъбени. Цветовете са хермафродитни, събрани в гроздовидни съцветия. Чашката е четирилистна с две тичинки. Плодът е влакнеста многосеменна кутийка.

Видове 
Родът включва около 300 вида:

Източници 

 
Защитени лечебни растения
Плевели
Тръстика (пояснение)

Тръстика може да се отнася за:
 Тръстика (Phragmites), род многогодишни растения
 Обикновена тръстика (Phragmites australis), вид растение от род Тръстика
 Захарна тръстика (Saccharum), род растения
 Тръстика, село в Североизточна България
 Тръстика, бивше село в дем Костур, Гърция
Цветница (пояснение)

Цветница може да се отнася за:

 Цветница — село в Търговищка област;
 Цветница – християнски религиозен празник, известен още като „Връбница“.
Конак (пояснение)

Конак може да се отнася за някое от следните понятия.

Общи 
 конак – временно поселение (бивак) за почивка и нощуване
 конак – вид сграда в Турция и Османската империя
 „Конака“ – музей, бивш конак във Видин
 „Конак“ – югославски филм (1991)
 „Конакът с асмата“ – турски сериал (2002)
 Волкан Конак (1967) – турски певец

Топоними 
 Конак – село в България, област Търговище, община Попово
 Конак – предишно име на с. Бяла вода, област Бургас, община Малко Търново
 Конак/Канак – село в Сърбия, Войводина, Среднобанатски окръг
 Конак – села в Турция (2), Франция (2), Хърватия
 Конак – градски район в Турция, вилает Измир, Измир
 „Конак“ – метростанция в Измир, Турция

Корез (департамент)
Европейски язовец

Европейският язовец (Meles meles), наричан още борсук е един от трите вида на род Язовци (Meles) на семейство Порови (Mustelidae). Разпространен е в цяла Европа (вкл. България), Мала Азия и части от Близкия изток.

Описание 

Тялото на европейския язовец е дълго до 90 см, покрито с груба козина – на главата бяла, на гърба сива, по краката черна. От муцуната през очите и ушите минава по една черна ивица. Опашката е къса, с дължина до 20 см. Краката също са къси.

Изменчивост и вътревидова систематика 
На пръв поглед липсва полов диморфизъм, но в действителност размерите на черепа показват, че женските са с 5 – 10% по-дребни.

Разпространение 
Разпространен е в Европа и части от Азия. Среща се и в България.

Местообитание 

Разпространен е в Стара планина, в обезлюдени местности и винаги край река или поне извор.

Активност 
Европейският язовец е активен предимно нощем. Единственият представител на сем. Порови, който спи зимен сън.

Убежища 
Изкопава си убежища в земята, снабдени с дълги ходове и няколко входа. Обикновено язовците живеят в общности, като големината им зависи от наличието на храна наоколо. Оглавяват се от мъжкар, който гони пришълците. В една бърлога могат да живеят до 15 язовеца. Европейският язовец е единственото животно, което допуска „квартиранти“ в жилището си. По време на зимния му сън, наблизо навътре в някой от входовете на лабиринтовото му жилище се настаняват лисици. Фактът, че язовецът не ги гони, се обяснява с това, че лисиците спират течението в жилището му и то става по-топло.

Храна 
Храни се с разнообразна храна – плодове, дребни гръбначни, най-различни безгръбначни и други.

Размножаване 
В края на зимата женската, скрита в леговището си, ражда 3 или 4 малки. Кърми ги в продължение на 5 месеца. На възраст от 8 седмици те започват да излизат навън.

Взаимодействие с хората 
Може да се гледа в домашни условия, много е агресивен, но лесно се привързва към човека. За разлика от своите подземни „събратя“ (къртици, слепи кучета и т.н.) той не търси близост с хората, а дистанция. Личното си разстояние спрямо хората, обаче той е склонен да пренебрегне, ако те не го тревожат с присъствието си. Такива обикновено са пчеларите, но язовецът пази кошерите от мишки – едни от най-големите врагове на пчелите. Почиства пчелина от враговете му, стига пчеларят да не нарушава спокойствието му. Помага, без да пречи.

Източници

Външни препратки 
 Дивата природа на България с Борис Николов: Язовец, youtube.com

Фауна на Палеарктика
Язовци
Железница (пояснение)

Железница може да се отнася за някое от следните понятия.

Селища 
 Железница – село в България, област Благоевград, община Симитли
 Железница – село в България, област София град, район Панчарево
 Железница – село в Република Македония, община Кратово
 Железница – село в Словения

Реки 
 Железница – река в Черна гора, община Бар
 Железница – река в Босна, десен приток на река Босна

Транспорт 
 железница – железопътен транспорт, включително:
 железопътна линия
 железопътен влак
 железопътна компания
 Железница – тунел на АМ „Струма“ край с. Железница, обл. Благоевград

Вижте също 
 Железнице (Železnice) - град в Чехия, Краловохрадецки край
Мургаш (пояснение)

Мургаш може да се отнася за:

 Йозеф Мургаш, словашки пионер в използването на безжичния телеграф,
 Мургаш, дял от Западна Стара планина, България;
 Мургаш (връх), най-високият връх от едноименния дял Мургаш на Стара планина, България;
 Мургаш (хижа), хижа под връх Мургаш, България;
 Мургаш (Софийска област), село в Община Годеч, България;
 Мургаш (община Куманово), село в община Куманово, Република Македония.
 Мургаш (Община Уб), село в Община Уб, Сърбия.
 Вятърен парк Мургаш, проект за електроцентрала в Западна България
Шума

Шума може да се отнася за:

 Листа, вегетативни органи при растенията
 Шума, село в Западна България
 Шум, силен или слаб звук с неопределена и честота
Бенгалска писменост

Бенгалската писменост, известна още като бенгали, е звукова писменост от тип абугида, родствена на деванагари. Писмеността се използва от редица езици, в това число бенгалски, асамски, манипури, гаро, мундари, а днес и силхети.

История и разпространение 
Бенгалската писменост води началото си от древната индийска писменост брахми, от която произлизат повечето съвременни индийски писмености, включително деванагари. За време на появата на бенгалската абугида може да се счита 11 век, когато тя вече е развила свои отличителни белези. Съвременната печатна форма на писмеността е била развита от Чарлс Уилкинс през 1778 г., а през 19 век някои вече остарели букви били премахнати.

Писмеността се използва за изписването на редица езици, говорени на територията на Бангладеш, Бутан и североизточна Индия, сред които са бенгали, асамски, манипури, гаро, мундари, а днес и силхети.

Особености 
Причислявайки се към абугидите, бенгалската писменост използва буквите за обозначаване на съгласните звукове, като гласните се отбелязват чрез модификации на основната форма. Както при останалите абугиди, произлизащи от древноиндийското брахми, и тук основната форма на буквата (тази без модификации) означава, че гласната е [а]. Посоката на писане е като на български – от ляво надясно, с редовете от горе надолу.

Компютърна поддръжка 
Знаците от бенгалската писменост, букви и пунктуация, се намират в Уникод интервала от U+0980 до U+09FF.

Източници 

Абугиди
Бенгалски език
Пал Телеки

Пал Телеки () е министър-председател на Унгария от 1920 до 1921 г. и от 1939 до 1941 г.

Той е специалист по география и изтъкнат водач на скаутското движение. Телеки е много спорна личност в историята на Унгария.

Пал Телеки почива на 3 април 1941 г., самоубива се в знак на протест срещу нахлуването в Югославия на унгарските войски на страната на хитлеристката коалиция.

Източници 

Министър-председатели на Унгария
Министри на външните работи на Унгария
Унгарски министри
Самоубийци
Родени в Будапеща
Починали в Будапеща
Арнолд

Арнолд може да се отнася до:
 Матю Арнолд (1822 – 1888), английски писател
 Томас Арнолд (1795 – 1842), английски педагог
 Франсис Арнолд (р. 1956), американска инженер-химичка
 Чък Арнолд (1926 – 1997), американски автомобилен състезател
 Арнолд Шварценегер, американски актьор и политик от австрийски произход.
 Арнолд, герой от анимационния сериал Хей, Арнолд!

Градове 
 Арнолд – град в графство Нотингамшър, Англия
 Арнолд – град в щат Виктория, Австралия
 Арнолд – град в окръг Ан Арандъл, щат Мериленд, САЩ
 Арнолд – град в окръг Джеферсън щат Мисури, САЩ
 Арнолд – град в окръг Уестморленд щат Пенсилвания, САЩ
Хаяма

Хаяма (, по английската система на Хепбърн: Hayama-mura [Хаяма-мурас) е бивше село в префектура Кочи, Япония.

Според данните от преброяването през 2003 г. в селото живеят 4305 души, като средната гъстота е 64,49 души на км². Общата площ на бившето село е 66,75 км².

Източници 

Исторически села
История на Япония
Селища в Япония
Ернст Вилхелм Хенгстенберг

Ернст Вилхелм Хенгстенберг () е немски лутерански духовник и теолог.

Роден е на 20 октомври 1802 г. във Фрьонденберг на Рур, което е вестфалско село. Баща му, пастор в реформистката църква, го образова до 17-годишната му възраст. През 1819 г. влиза в Бонския университет, където изучава философия, богословие и източни езици.

Изявява се като решителен противник на господстващия в Германия, през 1820-те години, рационализъм, и е апологет на Свещеното писание; противник е на библейската критика и упорито отстоява традиционното тълкуване на Петокнижието.

Автор на много богословски съчинения, най-известни сред които са: „Die Christologie d. A. Test“ (1828 – 1835); „Beiträge in d. Altes Testament“ (1831 – 1839) и „Die Bücher Mosis und Aegypten“ (1841 г.)

Източници 

Хенгстенберг, Ернст Вилхелм
Сакраменто

Сакраменто () е град и окръжен център на окръг Сакраменто, както и столица на щата Калифорния, Съединените американски щати.

Основан е през декември 1848 г. от Джон Сътър (; , Йохан Зутер), имигрант от Швейцария, който купува руската база Форт Рос през 1841 и я превръща в поселище Нова Хелвеция (Нова Швейцария), и от сина му Джон Сътър младши. Градът има 485 200 жители (2014), докато Сакраментският метрополис е с население 2 149 127 души. Общата му площ е 257 km².

Разположението му, климатът и качеството на живот са само малкото неща, които правят града прекрасно място за живеене, работа или просто посещение.

Климат 
Сакраменто е сред 10-те най-слънчеви градове в САЩ със 78% от дните в годината, класифицирани като слънчеви. Валежите са средно около 58 дни за периода от ноември до март. Чужденците често споменават аргумента „хубаво време“ като една от причините да нарекат Сакраменто свой дом.
 средна годишна температура: 16,11 °C
 средна ниска температура през януари: 3,33 °C
 средна висока температура през юли: 33,88 °C
 среден брой дни с температура над 32,22 °C: 74
 среден брой дни с температура под 0 °C: 17
 средногодишно количество валежи: 470 mm
 средногодишно количество снеговалежи: 0.

Икономика 
Икономиката на Сакраменто и областта е сред най-силните в Калифорния. Нейна основа е секторът на държавното управление (така например само в органите на властта на щата Калифорния, разположени в града, са заети над 73 хиляди служители), здравеопазването, образованието, електрониката и информационните технологии.

В града са разположени седалищата на компаниите Sutter Health, Blue Diamond Growers, Aerojet, Teichert и The McClatchy Company. Корпорацията Intel има значителни производствени мощности в околностите на града (около 6000 сътрудници).

Известни личности 
 Родени в Сакраменто
 Майкъл Адамс (1930 – 1967), космонавт
 Ейдриан Барбо (р. 1945), актриса
 Грета Гъруиг (р. 1983), актриса
 Сара Зетел (р. 1966), писателка
 Джули Кагава (р. 1982), писателка
 Майкъл Коутс (р. 1946), космонавт
 Бри Ларсън (р. 1989), актриса
 Тим Маккорд (р. 1979), музикант
 Чино Морено (р. 1973), музикант
 Чарлз Райс (р. 1952), вирусолог
 Стивън Робинсън (р. 1955), космонавт
 Корнел Уест (р. 1953), философ
 Колин Ханкс (р. 1977), актьор
 Хенри Хатауей (1898 – 1985), режисьор
 Зак Хил (р. 1979), музикант
 Алекс Хонълд (р. 1985), катерач
 Джесика Частейн (р. 1977), актриса

 Починали в Сакраменто
 Едуард Генов (1946 – 2009), български общественик
 Ив Рутланд (1917 – 2012), писателка
 Миклош Удварди (1919 – 1998), унгарски биогеограф
 Томас Харис (1910 – 1995), психиатър

Източници

Външни препратки 
  Официална уеб страница

 
Столици на щати в САЩ
Основани в САЩ през 1849 година
Калифорнийска златна треска

Калифорнийската златна треска е период от историята на САЩ, характеризиращ се с истерия за търсене на злато в Северна Калифорния.

Този период се отличава с масова миграция на хора към щата Калифорния, почти само на мъже, искащи бързо да забогатеят. Повечето търсачи обаче намират злато, колкото да покрият всекидневните си разходи.

Треската започва в Сатърс Мил, близо до Колома, на 24 януари 1848 г., когато Джеймс У. Маршал (работещ тогава за Джон Сатър, агроном от Сакраменто) открива буца злато.

Обикновено се приема, че златната треска в Калифорния приключва през 1858 г., когато започва Колорадската златна треска.

Външни препратки 
 Интересни факти за Калифорнийската златна треска

Злато
Златна треска
Златна треска
Златна треска

Златна треска може да се отнася до:
 Калифорнийска златна треска
 Златна треска в Аляска
 Златна треска в Клондайк
 Златна треска в Блек Хилс
 Златна треска в Австралия
 Златна треска в Минаш Жерайш
Теорема на Стюарт

В математиката теоремата на Стюарт () гласи:

Теоремата се доказва с помощта на косинусовата теорема.

За точка D, произволна точка лежаща на отсечката BC (AD – медиана):

Нека 

От косинусова теорема в триъгълниците BDA и CDA получаваме
 
 

От тук и дефиницията за косинус следва 
 
 

Умножаваме двете страни на първото и второто съответно с CD и BD и събираме почленно.
 
 
 

Окончателно:
 

Стюарт
Геометрия на триъгълника
Южна Калифорния

Южна Калифорния (), понякога наричана Со Кал (So Cal), представлява южната част на американския щат Калифорния. В географски аспект, централната и южната част на Калифорния се разделят по планините Техачапи. В политически аспект, районът включва осем окръга (подредени по брой на населението): Лос Анджелис, Ориндж, Сан Диего, Сан Бернардино, Ривърсайд, Вентура, Санта Барбара и Импириъл. Някои смятат, че Сан Луис Обиспо и Кърн са част от района. Над две трети от населението на щата живее в Южна Калифорния.

Южна Калифорния включва големи градове като Лос Анджелис и Сан Диего и е център на въздушния транспорт и на превоза на стоки. Много туристи посещават района, който е и център на филмовата индустрия на САЩ (Холивуд).

География на Калифорния
Северна Калифорния

Северна Калифорния (), наричана още Нор кал (NorCal) представлява северната част на американския щат Калифорния. Тя включва всички окръзи в щата освен онези в Южна Калифорния (Лос Анджелис, Ориндж, Сан Диего, Сан Бернардино, Ривърсайд, Вентура, Санта Барбара и Импириъл.

В Северна Калифорния се намират градовете Сан Хосе (и неговите предградия в Силициевата долина), Оукланд, Сакраменто (столицата на Калифорния) и Сан Франциско.

В Северна Калифорния се намират и два от най-престижните университети в САЩ: Станфордският университет и Калифорнийският щатски университет - Бъркли. Други по-малки университети в този район са Хамболтският държавен университет, Калифорнийският държавен университет в Сакраменто и Калифорнийският държавен университет в Чико.

Северна Калифорния се отличава със своята брегова линия, климат и сравнително ниска гъстота на населението (с изключение на Сан Франциско и Сакраменто), както и с горите от секвои.

Вижте също 
Район на Санфранцисканския залив

География на Калифорния
16 век

16 век започва на 1 януари 1501 г. и свършва на 31 декември 1600 г.

Събития 
 Започва „Малката ледена епоха“.
 Започва да се използва днешният знак за корен квадратен.
 Испания присъединява Навара (1512).
 Първото околосветско плаване с кораб е осъществено от експедицията на Фернандо Магелан. Само един кораб се завръща. (1522)
 Османската империя достига своя зенит по времето на Сюлейман Великолепни (управлявал от 1520 – 66). Кралство Унгария е отслабено след многобройни нападения, а войници от Османската империя директно нападат Хабсбургската империя и обсаждат Виена, но не успяват да я превземат през 1529 г.
 Николай Коперник публикува теорията, че Земята и другите планети се въртят около Слънцето.
 Люблинска уния между кралство Полша и велико княжество Литва (1569) - поява на Жеч Посполита.
 Френски религиозни войни (1562 - 1598), завършили с Нантския едикт на крал Анри IV.
 Разгром на Непобедимата армада (огромен флот на испанския крал Филип II) от англичаните (1588 г.).

Личности 
 Микеланджело Буонароти, италиански художник и скулптор (1475 – 1564)
 Томас Мор, английски политик и писател (1478 – 1535)
 Мартин Лутер, германски реформатор (1483 – 1546)
 Ернан Кортес, испански конкистадор (1485 – 1547)
 Хенри VIII, крал на Англия и основател на англиканската църква (1491 – 1547)
 Франсоа I, крал на Франция, смятан за първия ренесансов монарх на своята държава (1494 – 1547)
 Сюлейман Великолепни, султан на Османската империя, завоевател и реформатор на законите (1494 – 1566)
 Карл V, император на Свещената римска империя и първи крал на Испания. Почти през цялото време е в конфликт с Франция и Османската империя, докато насърчава испанската колонизация в Америка. (1500 – 58)
 Филип II, крал на Испания, самообявил се за водач на контрареформацията. (1527 – 98)
 Елизабет I, кралица на Англия и централна фигура в Елизабетинската епоха (1533 – 1603)
 Мигел де Сервантес, испански писател (1547 – 1616)
 Анри IV, крал на Франция и Навара, сложил край на френските религиозни войни и обединил кралството отново. (1553 – 1610)
 Уилям Шекспир, английски писател (1564 – 1616)

Изобретения, открития
Ким Сун Ил

Ким Сун-ил (на корейски: 김선일, правопис по системата на Маккюн-Райшауер Kim Sun-il) (13 септември 1970 – 22 юни 2004) е южнокорейски преводач, работещ в Ирак за Гана Дженерал трейдинг къмпани, южнокорейска компания, която има договор с армията на САЩ.

Биография 
Ким владее арабски език, завършил е арабска филология в Корейския университет по чужди езици в Сеул през февруари 2003. Той е завършил също и английска филология и теология и приживе се надява да стане християнски мисионер в Близкия изток. Пристига в Ирак на 15 юни 2003 г.

На 30 май 2004 г. Ким е похитен във Фалуджа, на около 50 км западно от Багдад, от ислямистката военизирана група Джама'ат ал-таухид уа'л джихад (на български: „монотеизъм и свещена борба“), и държан като заложник. Групата, която е ръководена от Абу Мусаб ал-Заркауи, го обезглавява около 22 юни 2004 г., след като Южна Корея отказва да изпълни исканията на похитителите да отмени плановете си да изпрати допълнително 3000 войника в Ирак и да изтегли 660-те военни медици и инженери, които вече са там.

Във видео материал, в който Ким моли да бъде пощаден живота му, Джама'ат ал-таухид уа'л джихад поставя първоначално като краен срок 21 юни. На 22 юни последват съобщения в медиите за това, че терористите са дали отсрочка на Южна Корея. Обаче същия ден по телевизия Ал-Джазира съобщават, че са получили видеокасета, която съдържа още кадри с Ким, и че той е обезглавен, подобно на заложниците Ник Берг в Ирак, Пол Джонсън в Саудитска Арабия и Даниел Пърл в Пакистан. Съобщението впоследствие е потвърдено от южнокорейското правителство.

Президентът на Гана Дженерал трейдинг къмпани заявява, че е научил за отвличането почти веднага, но не е докладвал, докато не бил излъчен видеоматериалът. Той се свързва с адвокат, който настоява проблемът да бъде решен без намеса на правителството, за да бъде спасен Ким, защото правителството има недостатъчно време, за да реагира адекватно. Обаче други съобщения твърдят, че още на 3 юни репортер на Асошиейтед прес в Сеул се обръща към корейското външно министерство и пита дали е изчезнало лице с име, което звучи като Ким Сун-ил, след като в началото на юни в офиса на Асошиейтед прес телевижън нюз в Багдад била получена видеокасета с отвлечения Ким.

Преводачи
Южнокорейски писатели
Външна политика на Южна Корея
Терористични актове в Ирак
Вземания на заложници
Обезглавени хора
Джене

Дженѐ () е град и градска комуна в централната част на Мали. Административно принадлежи към региона Мопти на река Бани с население около 12 700 души.

Градът е известен със своята архитектура и основно с Голямата джамия. Историческият център е в Списъка за световно наследство на ЮНЕСКО, градът членува в Организацията на градовете на световно наследство.

История 
Джене е основан през 13 век от ноносите и е зависимо от Малийската империя. То съперничи с Тимбукту в търговията със злато, роби и сол. Покорено е през 15 век от Сони Али. До 17 век Джене се превръща в процъфтяващо търговско и образователно средище. През 1670 г. става част от царство Бамбара. През 1818 г. градът е превзет от фуланския владетел на Макина Шеху Ахмаду. През 1861 г. Джене става владение на ал Хадж Умар (туколорския император), а през 1893 г. – на Франция. Днес Джене е търговски център за риба, кафе и кола. Наблизо са разположени руините на Джене-Джено, които датират от 250 г. пр.н.е.

География 
Джене е един от най-старите градове в Африка на юг от Сахара. Намира се в южната част на делтата на вътрешен Нигер, между реките Нигер и Бани, на 398 km североизточно от Бамако и на 76 km югозападно от Мопти. Градът обхваща площ от около 70 хектара, който се превръща в остров през дъждовния сезон.

Комуна Джене има площ от 302 km² и включва освен град Джене още 10 околни села: Беле, Диаболо, Гомникубое, Камарага, Кера, Няла, Соала, Син, Велингара и Джеледа. Като център на общината, град Джене е и административен център на едноименния квартал, който е един от 8-те области на региона Мопти.

Климат 
Джене има сух и горещ климат. Най-горещите месеци са април и май, когато среднодневните максимуми са около 40 °C. Леко по-хладно, но и много горещо е от юни до септември. Само през декември и януари средните дневни максимуми падат под 32 °C. От декември до март от североизток, от Сахара, духа сух и прашен вятър. Когато този вятър е особено силен, прахът създава мъгла във въздуха, което значително намалява видимостта. Годишните валежи са около 550 мм. Най-дъждовният месец е август.

Население 
Населението на комуна Джене към 2009 г. е 32 944 души. Основният език на населението е един от диалектите на сонгайските езици. Населението на околните села също говори езиците фула, бамбара и т.н.

Източници 

Градове в Мали
Обекти на световното наследство в Мали
Печат на Калифорния

Печатът на Калифорния е приет на Щатското калифорнийско конституционно събрание от 1849 г., но дизайнът му е променен през 1937 г.

На печата е изобразена Минерва, римската богиня на мъдростта; калифорнийска златна мечка, която се храни от лози, символизирайки по този начин производството на вино в Калифорния; сноп жито, символизиращ земеделието; един миньор, символизиращ Калифорнийската Златна треска и минната промишленост; кораби с платна, символизиращи икономическата мощ на щата; и Санфранцисканския залив, Голдън Гейт и далечния Тихи океан. Фразата „Еврика“, означаваща „Намерихме я!“, е мотото на щата Калифорния.

Култура на Калифорния
Калифорния
Гарси Ордонес де Монталво

Гарси Родригес де Монталво () е испански писател, автор на рицарски романи.

Написал е широко разпространявания рицарски роман „Амадис Галски“.

Източници 
 "Montalvo, Garcia Ordoñez de". New International Encyclopedia, 1905.

Испански писатели
Средновековни писатели
Кастилия и Леон
Питър Галахър

Питър Галахър () е американски актьор. Роден е на 19 август 1955 г. в Ню Йорк, но израства в Армънк, Ню Йорк. Завършил е университета Тафт.

Участва във филма „Последният дебат“ (2000).

Частична филмография 
 Кое е това момиче? (2016)
 Закон и ред: Специални разследвания (2014– )
 Тайнствени афери (2010 – 2014)
 Как се запознах с майка ви (2012)
 Треска за шоу 2: Включи се (2008)
 Ориндж Каунти (2003 – 2007)
 Празникът на Вси Светии (2001)
 Защита (2001)
 Последният дебат (2000)
 Треска за шоу (2000)
 Американски прелести (1999)
 Виртуална мания (1998)
 Джони Скидмаркс (1998)
 Мъжът, който знаеше твърде малко (1997)
 Титаник (1996)
 На Джилиън за 37-ия рожден ден (1996)
 Последен танц (1996)
 Клуб Хайлайф (1995)
 Докато ти спеше (1995)
 Момчетата на мама (1994)
 Играчът (1992)
 Секс, лъжи и видео (1989)

Външни препратки 
 

Американски актьори и актриси
Носители на Златен глобус
Родени в Ню Йорк
Джеймс Гарнър

Джеймс Гарнър () е американски актьор.

Биография 
Роден е на 7 април 1928 г. в Норман, Оклахома под името Джеймс Скот Бамгарнър (James Scott Bumgarner). Присъединява се към Търговския флот на 16 години и е награден с Пурпурно сърце за Корейската война.

Частична филмография 
 1957-1962 – „Маверик“ (Maverick)
 1963 – „Голямото бягство“ (The Great Escape)
 1963 – „Тексаските търговци“ (The Wheeler Dealers)
 1966 – „Гран При“ (Grand Prix)
 1967 – „Часът на пистолета“ (Hour of the Gun)
 1973 – „Малкият индианец“ (One Little Indian)
 1982 – „Виктор Виктория“ (Victor Victoria)
 1992 – „Изисканият джентълмен“ (The Distinguished Gentleman)
 1993 – „Огън в небето“ (Fire in the Sky)
 1993 – „Борсови войни“ (Barbarians at the Gate)
 1994 – „Маверик“ (Maverick)
 1996 – „Скъпи сънародници“ (My Fellow Americans)
 1998 – „Здрач“ (Twilight)
 1999 – „Една вълшебна нощ“ (One Special Night)
 2000 – „Последният дебат“ (The Last Debate)
 2000 – „Звездни каубои“ (Space Cowboys)
 2001 – „Атлантида: Изгубената империя“ (Atlantis: The Lost Empire)
 2002 – „Съкровените тайни на жриците“ (Divine Secrets of the Ya-Ya Sisterhood)
 2003 – „Земята преди време 10“ (The Land Before Time X: The Great Longneck Migration)
 2004 – „Тетрадката“ (The Notebook)
 2003-2005 – „Осем прости правила“ (8 Simple Rules)
 2007 – „Битката за Тера“ (Battle for Terra)

Източници

Външни препратки 
 
 

Американски актьори и актриси
Американски телевизионни продуценти
Носители на Златен глобус
Носители на награда Еми
Методисти от САЩ
Американски военни дейци
Членове на Демократическата партия (САЩ)
Оклахомци
Починали в Лос Анджелис
Аламида

Аламида () е окръг в Калифорния, САЩ.

Окръжният му център и най-голям град е Оукланд. Два града на окръга – Фримонт и Юниън Сити, се намират в Силициевата долина.

География 
Окръг Аламида е с обща площ от 2127 кв. км (821 кв. мили).

Население 
При преброяването през 2000 г. е имало 1 443 741 души в окръга. 267 души са отбелязали, че са от български произход.

История 
Окръг Аламида е основан на 25 март 1853 г. от части на окръзите Контра Коста и Санта Клара.

Образование 
В окръг Аламида се намира Калифорнийският щатски университет - Бъркли.

Градове 
 Аламида
 Бъркли
 Дъблин
 Емеривил
 Ливърмор
 Нюарк
 Олбани
 Оукланд
 Пидмонт
 Плезантън
 Сан Леандро
 Фримонт
 Хейуърд
 Юниън Сити

Други населени места 
 Ашланд
 Кастро Вали
 Сунол
 Феървю
 Чериленд

Вижте също

Съседни окръзи 
 Санта Клара (на юг)
 Контра Коста (на север)
 Сан Матео (на запад през моста Сан Матео-Хейуърд)
 Сан Франциско (на запад през моста Сан Франциско-Оукланд)
 Сан Уакин (на изток)

Големи градове наблизо 
 Оукланд
 Сан Франциско
 Сан Хосе

Регион 
 Район на залива на Сан Франциско

Източници

Външни препратки 
 Официален сайт
Алпайн (окръг)

Алпайн () е окръг в Калифорния, САЩ. Окръжният му център е град Марклийвил.

Население 
Окръг Алпайн е най-малкият окръг по население в Калифорния, 1208 души.(2000)

География 
Окръг Алпайн е с обща площ от 1925 км2 (743 мили2).

История 
Алпайн е сформиран през 1864 г. от части на окръзите Амадор, Ел Дорадо, Калаверас и Туолъми.

Населени места 
 Алпайн Вилидж
 Беър Вали
 Къркуд
 Меса Виста

Външни препратки 
 Официална уеб страница 
 Окръг Алпайн онлайн 

Окръзи в Калифорния
Амадор

Амадор () е окръг в Калифорния. Окръжният му център е град Джаксън.

Население 
Окръг Амадор е с население от 35 100 души. (2000)

География 
Окръг Амадор е с обща площ от 1566 км2(605 мили2).

История 
Амадор е създаден през 1854 г. от части на окръзите Калаверас и Ел Дорадо. През 1864 част от окръжната територия е разпределена към окръг Алпайн.

Градове 
 Амадор Сити
 Джаксън
 Плимът
 Сатър Крийк

Други населени места 
 Драйтаун
 Пайн Гроув
 Фидълтаун

Външни препратки 
 Официална страница на окръг Амадор
Бют (окръг, Калифорния)

Бют () е окръг в Калифорния, САЩ.

Намира се в Централната калифорнийска долина, на север от Сакраменто. Окръжният му център е град Оровил.

Население 
Окръг Бют е с население от 203 171 души (2000).

География 
Има обща площ от 4344 км2 (1677 мили2).

История 
Окръг Бют е сред първите окръзи в Калифорния, създаден през 1850 г., когато Калифорния се е присъединила към САЩ.

Градове 
 Бигс
 Гридли
 Магалия
 Оровил
 Палермо
 Ричвейл
 Стърлинг Сити
 Термалито
 Чико
 Южен Оровил

Външни препратки 
 Официален сайт
Калаверас

Калаверас (; букв. превод: „Черепи“) е окръг в Калифорния, Съединените американски щати.

Окръжният му център е град Сан Андреас.

Население 
Има с население от 40 554 души (2000).

География 
Окръг Калаверас е с обща площ от 2685 км2 (1037 мили2).

Градове и други населени места 
 Арнолд
 Вали Спрингс
 Дорингтън
 Ейнджелс Кемп
 Копърополис
 Маунтин Ранч
 Мърфис
 Ранчо Калаверас
 Рейл Роуд Флат
 Сан Андреас
 Уест Пойнт
 Уолъс
 Форест Медоус

Външни препратки 
 Официален сайт
Колуза

Колуза може да се отнася до:

 Колуза, окръг в щата Калифорния в САЩ.
 Колуза (Калифорния), град и окръжен център на едноименния окръг
Колуза (окръг)

Колуза () е окръг в Калифорния. Окръжният му център е град Колуза. Окръг Колуза се намира в Централната калифорнийска долина.

Население 
Колуза е с население от 18 804 души. (2000)

География 
Колуза е с обща площ от 2995 кв.км. (1156 кв.мили).

История 
Колуза е един от първите окръзи в Калифорния, основан през 1850 г., когато Калифорния става част от САЩ.

Градове и градчета 
 Колуза
 Максуел
 Принстън
 Уилямс

Външни препратки 
 Официална страница
Контра Коста

Контра Коста () е окръг в Калифорния. Окръжният му център е град Мартинес.

География 
Окръг Контра Коста е с обща площ от 2078 кв.км. (802 кв.мили).

Население 
Окръг Контра Коста е с население от 948 816 души. (2000) 447 души са отбелязали, че са от български произход на последното преброяване. (2000)

Градове 
 Аламо
 Антиок
 Байрън
 Бей Пойнт
 Брентуд
 Ел Серито
 Ел Собранте
 Клейтън
 Конкорд
 Крокет
 Лафайет
 Мартинес
 Морага
 Оринда
 Оукли
 Пинол
 Питсбърг
 Плезант Хил
 Порт Коста
 Ричмънд
 Родео
 Сан Пабло
 Сан Рамон
 Тара Хилс
 Уолнът Крийк
 Вайн Хил

Съседни окръзи 
 Аламида – на юг
 Марин - на запад (през моста Ричмънд-Сан Рафаел)
 Солано - (през Санфранциския залив)
 Сакраменто – на североизток
 Сан Уакин – на изток
 Сан Франциско – на югозапад (през Санфранциския залив)

Вижте също 
 Сан Франциско
 Район на залива на Сан Франциско

Външни препратки 
 Официална страница
Дел Норте (окръг, Калифорния)

Дел Норте () е окръг в Калифорния, САЩ.

Граничи на север с щата Орегон. Окръжният му център е град Кресънт Сити.

Население 
Дел Норте е с население от 27 507 души (2000).

Някои от населените места в окръга са: Форт Дик, Патрик Крийк, Дъглас Парк, Дарлингтония и Смит Ривър.

География 
Дел Норте е с обща площ от 3185 кв. км. (1230 кв. мили).

История 
Окръгът е основан през 1857 г. на част от територията на окръг Кламат, съществувал от 1851 до 1874 г.

Външни препратки 
 Официална страница
Ел Дорадо (Калифорния)

Ел Дорадо () е окръг в Калифорния, Съединените американски щати. Окръжният му център е град Плейсървил.

География 
Има обща площ от 4631 кв. км. (1788 кв. мили). Намира се в Централната калифорнийска долина.

Население 
Окръг Ел Дорадо е с население от 156 299 души (2000).

История 
Ел Дорадо е сред основополагащите окръзи на Калифорния. Основан е през 1850 г., когато Калифорния е приета за щат на САЩ.

Градове 
 Плейсървил
 Саут Лейк Тахо

Външни препратки 
 Официална страница
Фресно (окръг)

Фресно () е окръг в Калифорния. Окръжният му център е град Фресно. Окръг Фресно се намира в Централната калифорнийска долина.

Население 
Окръг Фресно е с население от 799 407 души. (2000)

География 
Окръг Фресно е с обща площ от 15 585 км² (6017 мили²).

Градове 
 Кингсбърг
 Кловис
 Кърман
 Рийдли
 Ориндж Коув
 Сан Хоакин
 Селма
 Фресно

Външни препратки 
 Официална страница
Глен

Глен () е окръг в Калифорния, САЩ. Окръжният му център е град Уилоус. Окръг Глен се намира в Централната калифорнийска долина.

Население 
Окръг Глен е с население от 26 453 души.(2000)

География 
Окръг Глен има обща площ от 3437 км2 (1327 мили2).

История 
Окръг Глен е основан през 1891 г. от части на окръг Колуза. Кръстен е на Д-р Хю Дж. Глен, който е бил най-големият производител на пшеница в щата по неговото време както и изтъкнат политик.

Градове 
 Уилолс
 Хамилтън Сити
Хъмбоулт (окръг, Калифорния)

Хъмбоулт (на английски , звуков файл и буквени символи за произношение ) е окръг в Калифорния. Окръжният му център е град Юрика.

География 
Окръг Хъмбоулт е с обща площ от 10 495 кв.км. (4052 кв.мили).

Население 
Окръг Хъмбоулт е с население от 126 518 души. (2000)

Градове 
 Алдърпойнт
 Арката
 Бейвю
 Блу Лейк
 Гарбървил
 Карлота
 Майърсфлат
 Мак Кинливил
 Миранда
 Мъртълтаун
 Петролия
 Пайнхилс
 Редуей
 Рио Дел
 Тринидад
 Уайтхорн
 Уилоу Крийк
 Филипсвил
 Фортуна
 Фърндейл
 Хамболт Хил
 Харис
 Хънидю
 Шелтър Коув
 Юрика

Градчета 
 Бриджвил

Външни препратки 
 Официална страница
Импириъл

Импириъл () е окръг в Калифорния. Окръжният му център е град Ел Сентро.

Население 
Окръг Импириъл е с население от 142 361 души. (2000)

География 
Окръг Импириъл е с обща площ от 11 608 км2 (4482 мили2).

История 
Окръг Импириъл е основан през 1907 г. от източната половина на окръг Сан Диего.

Градове 
 Ел Сентро
 Импириъл
 Калипатрия
 Уестморленд
 Холтвил

Други населени места 
 Бомбей Бийч
 Дезърт Шорс
 Сийли
 Солтън Сити
 Солтън Сий Бийч
 Хъбър

Източници

Външни препратки 
 Официална страница 

 
Основани в САЩ през 1907 година
Иньо

Иньо () е окръг в Калифорния. Окръжният му център е град Индипендънс. Окръг Иньо се намира на юг от Националният парк Йосемити.

Население 
Окръг Иньо е с население от 17 945 души. (2000)

География 
Окръг Иньо е с обща площ от 26 488 км2 (10 227 мили2).

Населени места

Градове 
 Бишъп

Други населени места 
 Биг Пайн
 Вали Уелс
 Даруин
 Диксън Лейн - Медоу Крийк
 Западен Бишъп
 Индипендънс
 Кийлър
 Лоун Пайн
 Меса
 Пиърсънвил
 Раунд Вали
 Фърнъс Крийк
 Хоумуд Кениън
 Уилкърсън
 Шошон

Външни препратки 
 Официална страница
Кърн

Кърн () е окръг в Калифорния. Окръжният му център е град Бейкърсфилд.

География 
Окръг Кърн е с обща площ от 21 138 km².

Население 
Окръг Кърн е с население от 661 645 души (2000). Окръгът е с гъстота на населението от 31 д./km²

Градове 
 Арвин
 Бейкърсфилд, най-големият град в окръг Кърн
 Делано
 Калифорния Сити
 МакФарлънд
 Марикопа
 Риджкрест
 Тафт
 Техачапи
 Уаско
 Шафтър

Други населени места 
 Беър Вали Спрингс
 Бодфиш
 Бътънуилоу
 Голдън Хилс
 Дърби Ейкърс
 Дъстин Ейкърс
 Кийн
 Кърнвил
 Лейк Изабела
 Лейк ъф дъ Удс
 Лост Хилс
 Мак Китрик
 Метлър
 Мохаве
 Ойлдейл
 Оникс
 Северен Едуърдс
 Тафт Хайтс
 Уелдън
 Фелоус
 Форд Сити
 Фрейжър Парк
 Чайна Лейк Ейкърс
 Южен Тафт

Външни препратки 
 Официална страница
Кингс

Кингс () е окръг в Калифорния. Окръжният му център е град Ханфорд. Окръг Кингс се намира в Централната калифорнийска долина.

Население 
Окръг Кингс е с население от 129 461 души. (2000)

География 
Окръг Кингс е с обща площ от 3604 км2 (1391 мили2).

История 
Създаден е през 1893 г. от част от територията на окръг Тулеъри.

Името на окръга идва от река Кингс, която според дневника на Падре Муньос е открита през 1805 г. по време на изследователска експедиция и е наречена Rio de los Santos Reyes („Реката на свещените крале“).

Градове и градчета 
 Армона
 Хенфорд
 Хоум Гардън
 Кетълман Сити
 Лемор
 Лемор Стейшън
 Стратфърд

Външни препратки 
 Официална страница
Лейк (окръг, Калифорния)

Лейк или Езеро (, в превод „Езеро“) е окръг в Калифорния. Окръжният му център е град Лейкпорт. Окръг Лейк се намира на север от Района на Сан Франциско в централната част на Северна Калифорния.

География 
Лейк е с обща площ от 3443 кв.км. (1329 кв.мили).

Население 
Окръг Лейк е с население от 58 309 души.(2000)

Градове и градчета 
 Клиърлейк
 Клиърлейк Оукс
 Коб
 Келисвил
 Лейкпорт
 Лоуър Лейк
 Люцерн
 Мидълтаун
 Северен Лейкпорт
 Хидън Вали Лейк
 Ъпърлейк

Източници

Външни препратки 
 Официална страница

 
Основани в САЩ през 1861 година
Ласън

Ласън () е окръг в Калифорния. Окръжният му център е град Сюзънвил.

Население 
Окръг Ласън е с население от 33 828 души.

География 
Окръг Ласън е с обща площ от 12 226 км² (4720 мили²).

Градове и градчета 
Някои градове и градчета:

 Джейнсвил
 Дойл
 Личфилд
 Мадлин
 Рейвъндейл
 Сюзънвил
 Търмо
 Уендъл
 Уестуд

Външни препратки 
 Официална страница
Лос Анджелис (окръг)

Лос Анджелис () е окръг в Калифорния, САЩ. Окръжният му център е град Лос Анджелис.

Население 
Окръг Лос Анджелис е с население от 10 039 107 души (2019), което го прави най-населеният окръг в САЩ.

География 
Окръг Лос Анджелис е с обща площ от 10 517 км2 (4061 мили2).

По-големи градове 
 Глендейл
 Ланкастър
 Лонг Бийч
 Лос Анджелис
 Палмдейл
 Пасадина
 Помона
 Санта Кларита
 Торънс

Други градове

Други населени места 
 Авокадо Хайтс
 Винсънт
 Вю Парк-Уиндзър Хилс
 Върнън
 Дезърт Вю Хайлендс
 Дел Еър
 Западен Атънс
 Западен Карсън
 Източен Комптън
 Източна Ла Мирада
 Източен Лос Анджелис
 Източна Пасадина
 Куорц Хил
 Лейк Лос Анджелис
 Ленъкс
 Литълрок
 Марина дел Рей
 Мейфлауър Вилидж
 Ситръс
 Флорънс-Греъм
 Уолнът Парк
 Хасиенда Хайтс
 Чартър Оук
 Уестмонт
 Уилоубрук
 Южен Уитиър
 Южни Сан Хосе Хилс
 Юнивърсъл Сити

Външни препратки 
 Официална страница
Мадейра (пояснение)

Мадейра (, означава „дърво, дървен материал“) може да се отнася за:
 Мадейра, архипелаг в Атлантическия океан, част от Португалия
 Мадейра (остров), остров в Атлантическия океан, част от Португалия
 Мадейра (вино), вид бяло вино, произвеждано в Португалия
 Мадейра (река), Южна Америка, приток на река Амазонка

Вижте също 
Мадера (, означава „дърво, дървен материал“), срещано с погрешното изписване Мадейра, може да се отнася за:
 Мадера, град в окръг Мадера, щата Калифорния, САЩ
 Мадера, окръг в щата Калифорния, САЩ, в който се намира град Мадера
Марин (окръг)

Марин () е окръг в Калифорния, САЩ. Окръжният му център е град Сан Рафаел.

География 
Окръг Марин е с обща площ от 2145 км2.

Население 
Населението на окръг Марин е 247 289 души (2000). 94 души са отбелязали, че са от български произход на последното преброяване (2000).

История 
Марин е един от основополагащите окръзи на Калифорния – основан e през 1850 г., когато Калифорния е приета за щат на САЩ.

Градове 
 Белведере
 Болинас
 Корте Мадера
 Феърфакс
 Кентфилд
 Лагунитас-Форест Нолс
 Марин Сити
 Мил Вали
 Новато
 Рос
 Сан Рафаел
 Сосалито
 Стинсън Бийч
 Тибурон
 Томалес
 Удейкър

Градчета 
 Сан Анселмо

Вижте също 
 Сан Франциско
 Район на залива на Сан Франциско

Външни препратки 
 Официална страница
Мадера (град)

Мадèра (), срещано с погрешното изписване Мадейра, е град, окръжен център на окръг Мадера в щата Калифорния, Съединените американски щати.

Население 
Според приблизителна оценка за населението от 2017 г. в града живеят 65 508 души.

Източници 

Градове в Калифорния
Окръжни центрове в Калифорния
Окръг Мадейра
Марипоза

Марипоза () може да означава:
 Марипоза, американски окръг в щата Калифорния.
 Марипоза, град и окръжен център на едноименния окръг
Марипоса (окръг)

Марипоса (, в превод от испански „Пеперуда“) е окръг в Калифорния. Окръжният му център е Марипоса. Намира се в Централна Калифорния, на западния склон на Сиера Невада, северно от Фресно и югоизточно от Стоктън. На север граничи с окръг Туолъми, на югоизток — с Мадера, на югозапад — с Мърсед. Около половината земя на окръга е обществена собственост и е заета от националния парк Йосемити, Бюрото за управление на земите и националните гори Сиера и Станислос.
Източната част на окръга е централната част на националния парк Йосемити. В окръг Марипоса няма регистрирани градове, но три общности са обозначени като преброителни селища за статистически цели.

История 
Марипоса е един от първоначалните окръзи в Калифорния, създадени при основаването на щата през 1850 г. Той е един от най-големите първоначални окръзи на щата, но територии, които някога са били част от Марипоса, сега са в дванадесет други окръга: Фресно, Иньо, Кърн, Кингс, Лос Анджелис, Мадера, Мърсед, Моно, Сан Бенито, Сан Бернардино, Сан Луис Обиспо и Тулери. Поради това окръгът Марипоса е известен като „окръг-майка“. Част от неговата територия е дадена на Тулери през 1852 г., на Мърсед през 1855 г., на Фресно през 1856 г., и на Моно през 1861 г.

Градът взема името си от рекичката Марипоса Крийк. Районът е кръстен така от испански пътешественици през 1807 г., след като те откриват големи рояци пеперуди () в полите на Сиерите. Някои твърдят, че пеперудите всъщност били цветя.

География 
Според Бюрото за преброяване на населението на САЩ площта на окръга е 3789 км2. 3758 км2 от тях са земя и 30 км2 (0,80%) – вода.

Население 
Към 2000 г. населението на окръг Марипоса е било 17 130 души.

Населени места 
 Беър Вали
 Бутджак
 Бък Медоус
 Грийли Хил
 Джърсидейл
 Дон Педро
 Ел Портал
 Лъш Медоус
 Марипоса (окръжен център)
 Мидпайнс
 Йосемити Вали
 Катис Вали
 Уауона
 Хорнитос
 Фореста

Климат 
Климатът варира от топли и сухи лета с меки зими в полите до меки лета и снежни зими в по-високите части на Сиера Невада.

Външни препратки 
 Официална страница

Окръзи в Калифорния
Мендосино

Мендосино () е окръг в Калифорния. Окръжният му център е град Юкая.

Население 
Окръг Мендосино е с население от 86 265 души.(2000)

География 
Окръг Мендосино е с обща площ от 10 044 км2 (3878 мили2).

Градове и градчета

Друго 
През 2000 г. е прието Постановление G с 51% мнозинство, което прави окръга първият в САЩ, който да декриминализира медицинската марихуана.

Външни препратки 
 Официална страница
Мърсед (пояснение)

Мърсед () може да се отнася до:

 Мърсед, окръг в щата Калифорния, САЩ
 Мърсед, град и окръжен център на едноименния окръг
Мърсед (окръг)

Мърсед () е окръг в Калифорния. Окръжният му център е град Мърсед. Окръг Мърсед се намира на север от град Фресно и на югоизток от град Сан Хосе. Окръгът е кръстен на река Мърсед. Окръг Мърсед се намира в Централната калифорнийска долина.

Население 
Окръг Мърсед е с население от 210 554 души. (2000)

География 
Окръг Мърсед е с обща площ от 5107 км2.

Градове 
 Дос Палос
 Етуотър
 Ливингстън
 Мърсед

Градчета 
 Делхи
 Санта Нела
 Уинтън
 Хилмар

Външни препратки 
 Официална страница
Модок

Модок () е окръг в Калифорния, САЩ.

Окръжният му център е град Алтюрас.

География 
Има обща площ от 10 887 кв. км. (4203 кв. мили).

Население 
Окръг Модок е с население от 8859 души (2017).

Градове и други населени места 
 Дейвис Крийк
 Игълвил
 Лайкли
 Лейк Сити
 Лукаут
 Ню Пайн Крийк
 Сидървил
 Стронгхолд
 Форт Бидуел

Източници 

Окръзи в Калифорния
Моно

Моно () е окръг в Калифорния, САЩ. Окръжният му център е град Бриджпорт.

География 
Моно е с обща площ от 8111 кв. км. (3132 кв. мили).

Население 
Окръг Моно е с население от 14 168 души.(2017)

Градове и градчета 
 Бриджпорт
 Лий Вайнинг
 Мемът Лейкс

Източници 

 
Основани в САЩ през 1861 година
Монтерей (окръг, Калифорния)

Монтерей () е окръг в Калифорния, САЩ. Окръжният му център е град Салинас.

География 
Монтерей е с обща площ от 9767 кв.км. (3771 кв.мили).

Население 
Окръг Монтерей е с население от 401 762. (2000)

История 
Монтерей е един от основополагащите окръзи на Калифорния основан 1850 г. когато Калифорния е приета за щат на САЩ.

Градове 
 Дел Рей Оукс
 Гонзалес
 Грийнфилд
 Кармел бай дъ Сий
 Кинг Сити
 Марина
 Монтерей
 Пасифик Гроув
 Пебъл Бийч
 Салинас
 Сенд Сити
 Сийсайд
 Соледад

Външни препратки 
 Официална страница
Напа

Напа може да се отнася за няколко неща:

 напа – вид обработена естествена кожа
 Напа — река в щата Калифорния, САЩ
 Напа — окръг в Калифорния, САЩ
 Напа – град, окръжен център на едноименния окръг в Калифорния
 Напа (зеленчук) – култивар на Brassica rapa

Вижте също 
 Агия Напа
Напа (окръг)

Напа () е окръг в Калифорния. Окръжният му център е град Напа.

Население 
Окръг Напа е с население от 124 279 души. (2000) 13 души са отбелязали, че са от български произход на последното преброяване на населението.(2000)

Градове 
 Американ кениън
 Калистога
 Диър Парк
 Напа
 Света Елена

Градчета 
 Янтвил

Вижте също 
 Сан Франциско
 Район на залива на Сан Франциско

Външни препратки 
 Официална страница
Плейсър

Плейсър () е окръг в Калифорния, САЩ. Окръжният му център е град Обърн. Окръг Плейсър се намира в Централната калифорнийска долина.

География 
Плейсър е с обща площ от 3892 кв.км. (1503 кв.мили).

Население 
Окръг Плейсър е с население от 248 399 души.(2000)

Градове 
 Колфакс
 Линкълн
 Обърн
 Роклин
 Роузвил

Други населени места 
 Кингс Бийч
 Медоу Виста
 Северен Обърн
 Сънисайд-Тахо Сити
 Тахо Виста
 Форест Хил

Външни препратки 
 Официална страница
Сиера

Сиера () е окръг в Калифорния, Съединените американски щати.

Окръжният му център е населеното място Даунивил (Downieville).

География 
Общата площ на Окръг Сиера е 2491 кв. км. (962 кв. мили).

Население 
Окръг Сиера е с население от 3555 души (2000). Единственият град в окръга е Лоялтън.

Източници

Външни препратки 
 Официален сайт
Солано (окръг)

Солано () е окръг в Калифорния. Окръжният му център е град Феърфилд.

Население 
Окръг Солано е с население от 394 542 души (2000) На последното преброяване на населението (2000) 4 души са отбелязали, че са от български произход.

Градове 
 Бениша
 Вакавил
 Валехо
 Грийн Вали
 Диксън
 Елмира
 Рио Виста
 Сюсън Сити
 Феърфийлд

Вижте също 
 Сан Франциско
 Район на залива на Сан Франциско

Външни препратки 
 Официална страница
Станислос

Станислос () е окръг в Калифорния, САЩ. Окръжният му център е град Модесто. Окръг Станислос се намира в Централната калифорнийска долина.

Население 
Окръг Станислос е с население от 446 997 души. (2000)

География 
Окръг Станислос е с обща площ от 3923 км² (1515 мили²).

Градове 
 Грейсън
 Дел Рио
 Емпайър
 Западен Модесто
 Източен Оукдейл
 Модесто
 Нюмън
 Оукдейл
 Патерсън
 Ривърбанк
 Ривърдейл парк
 Салида
 Търлок
 Уестли
 Уотърфорд
 Хикмън
 Хюсън
 Шакелфорд

Външни препратки 
 Официална уеб страница
Туолъми

Името Туолъми се свързва с:

 Туолъми (окръг) в щата Калифорния, САЩ.
 Туолъми (река)
Йоло

Йоло е вид сладолед както и окръг в калифорния

Население 
Окръг Йоло е с население от 168 660 души. (2000)

География 
Има обща площ от 2649 км2 (1023 мили2).

Градове 
 Дейвис
 Западен Сакраменто
 Удленд
 Уинтърс

Други населени места 
 Брукс
 Йоло
 Кларксбърг
 Найтс Лендинг
 Плейнфийлд
 Фримонт

Външни препратки 
 Официален сайт
Тринити (окръг)

Тринити (, в превод „троица“) е окръг в Калифорния, САЩ. Окръжният му център е град Уивървил.

География 
Окръг Тринити е с обща площ от 8307 кв.км. (3208 кв.мили).

Население 
Окръг Тринити е с население от 13 022 души. (2000)

Населени места 
 Луистън
 Уивървил
 Хейфорк

История 
Тринити е един от основополагащите окръзи на Калифорния, основан 1850 г., когато Калифорния е приета за щат на САЩ.

Външни препратки 
 Официална страница

Окръзи в Калифорния
Техама

Техама () е окръг в Калифорния. Окръжният му център е град Ред Блъф. Окръг Тихейма се намира в Централната калифорнийска долина.

География 
Техама е с обща площ от 7672 кв.км. (2962 кв.мили).

Население 
Техама е с население от 56 039 души. (2000)

Градове 
 Корнинг
 Ред Блъф
 Техама

Други население места 
 Лос Молинос
 Минеръл

Външни препратки 
 Официална страница
Ориндж (окръг, Калифорния)

Ориндж ( в превод „портокал“) е окръг в Калифорния. Окръжният му център е град Санта Ана.

Население 
Окръг Ориндж е с население от 3 056 865 души.(прогноза 2005)

География 
Окръг Ориндж е с обща площ от 2455 км² (948 мили²).

Градове 
Над 100 000 жители

От 50 000 до 100 000 жители

Под 50 000 жители

Външни препратки 
 Официален сайт
Плумъс (окръг)

Плумас () е окръг в Калифорния. Окръжният му център е град Куинси.

География 
Плумъс е с обща площ от 6769 кв.км. (2613 кв.мили).

Население 
Окръг Плумъс е с население от 20 824 души. (2000)

Градове и градчета 
Някои градове и градчета:

 Белдън
 Бъкс Лейк
 Грийнвил
 Грийнхорн
 Източен Куинси
 Кениъндем
 Клио
 Кромбърг
 Куинси
 Честър
 Си-Роуд

Външни препратки 
 Официална страница